Vrou, baba sterf in botsing | Maroela Media
Die voertuig se wrak. Foto: Verskaf
'n Vrou en 'n babadogtertjie is Woensdagaand op die N4-snelweg buite Rustenburg in 'n motorongeluk dood.
Russel Meiring, woordvoerder van ER24, het gesê die botsing het omstreeks 22:40 voor die Mooinooi-afrit plaasgevind. Die bestuurder van die voertuig het beheer daaroor verloor en teen 'n betonpilaar gebots.
"By paramedici se aankoms op die toneel is die wrak van die motor in twee dele aan die kant van die pad aangetref," het Meiring gesê.
"Die liggaam van 'n vrou, vermoedelik in haar 30's, en 'n babadogtertjie, vermoedelik een jaar oud, het sowat 30 m van die wrak af gelê. 'n Manspasiënt het op die toneel rondgeloop."
Die vrou en die baba het veelvuldige beserings opgedoen en is op die toneel dood verklaar. Die man is vir geringe beserings behandel voordat hy na die Brits- provinsiale hospitaal geneem is vir verdere behandeling.
Watter spoed moes daardie man nie gery het om die kar so te laat lyk nie, en dit met 'n 1 jarige kind in die kar. Baie onverantwoordelik van hom.
Ek stem saam met julle. Dit is so duidelik……………….SPOED!!! So onnodig. Arme vrou en baba. Ai dis hartseer.
Let op hoe baie padrelings het gedeeltes weg wat nie herstel word. Ek neem aan hierdie betonpilaar is die stut van 'n oorbrug wat nie 'n padreling het soos baie in SA.
Almal praat oor spoed….. teen 100km as a n motor n betonpillar tref gaan dit net so lyk, hel selfs 60km teen n pillar gaan lewensgevaarlik wees! En niemand wat hier kommentaar lewer ry ooit vinniger as die wetlike limiete nie? Yeah right! Kom ons deel eerder ons meegevoellens met die man wat blybaar sy vrou en kind verloor het. 'n Tragedie hier net voor die Kers seisoen.